'Outlet Cerimònia' a Fira Mercat Gandia aquest cap de setmana
14 febrer 2023

## 'Outlet Cerimònia' a Fira Mercat Gandia aquest cap de setmana14 febrer 2023Última actualització: 14 febrer 2023

![](../gestion/img/46a98df542b9838cc745774b6d60162e7796b1bd171565ff6f4727c38446a8ec.jpg)  
  

La regidora de Polítiques Econòmiques i Comerç, **Vicenta Ferrer**, ha presentat aquest matí la tercera fira de la primera edició de Fira Mercat Gandia 2023 que se celebrarà aquest cap de setmana: ‘Outlet Cerimònia’. S’inaugurarà divendres a les 10.30 h a l’espai Fira Mercat Gandia del Mercat Municipal del Prado i el seu horari serà de divendres i dissabte de 10.30 h a 14.00 h i de 17.30 h a 21.00 h i diumenge de 10.30 h a 14.00 h.

Segons ha explicat la regidora, _«__Aquesta fira ja s’ha fet altres edicions amb èxit, com tots els outlets__._ _Hi trobarem t__ots els detalls per a_ _realitzar un_ _gran esdeveniment_ _o festa__,_ _com ara bodes, comunions, aniversaris, batejos, viatges... Amb un outlet en articles de roba, calçat i complements. A més d’importants descomptes pel que fa a la_ _fotografia, joies,_ _viatges,_ _taules dolces...»._

Hi participen 11 expositors _«__en aquesta fira que complementa les altres dues anteriors d’outlet, roba i calçat i complements._ _Un espai on es reuneixen marques de tota la Safor per a exposar les seues millors promocions. Articles amb gran varietat d'estils i dissenys en tendència marcaran el ritme de vendes»._

**Expositors**

Arca Ceremonias Boutique Infantil y Juvenil

  
Arlette

  
Carolina Sierra

  
Fundacion IN

  
Ideas de cristina

  
La cuna de comuniones

  
LACTEOS GANDIA

  
Lletres i Scrap

  
RC VIAJES

  
Coqueta moda infantil

  
Artesánika

**Balanç Outlet sabates i complements**

Tal i com ha apuntat Ferrer, van acudir a l’Outlet sabates i complements el cap de setmana passat 4.650 persones. _«És molt bona xifra,_ _tant pel que fa a l’assistència com al volum de vendes. De fet, alguns expositors comenten que s’han quedat sense estocatge pràcticament per a la campanya de ‘Botigues al carrer’»._ Així, segons les xifres recollides en les enquestes, la majoria dels visitants, un 82%, eren de Gandia, Grau i Platja. La resta provenien de la comarca de la Safor (15%) i un 3% de fora de la comarca.

La valoració dels visitants ha sigut d’un 9,7 i la dels expositors d’un 9,6 (ambdues puntuacions sobre 10).